Author: agenda0
Company: agenda

Návrh

UZNESENIE

VLÁDY SLOVENSKEJ REPUBLIKY

k Správe o situácii na odboroch sociálnych vecí krajských a okresných úradov a návrh riešenia

Číslo  uznesenia :

Zo dňa :

Číslo materiálu :

Predkladateľ : minister práce, sociálnych vecí a rodiny 

Podnet :  z vlastnej iniciatívy        

Stupeň utajenia :

Vláda Slovenskej republiky

A.	 s ú h l a s í

A.1.	so zaradením do priorít vlády SR pri zostavovaní štátneho rozpočtu na rok 2002 transformáciu systému štátnej sociálnej podpory, ktorá obsahuje aj požiadavky na riešenie kritického stavu personálneho zabezpečenia a materiálno-technického vybavenia orgánov miestnej štátnej správy na úseku sociálnych vecí

A.2.	s navýšením počtu zamestnancov kapitol krajských úradov účelovo pre odbory sociálnych vecí okresných úradov v roku 2002 v celkovom počte  300 zamestnancov

B.	 u k l a d á 

  ministerke financií 

B.1. v návrhu štátneho rozpočtu na rok 2002 zabezpečiť finančné prostriedky na navýšenie počtu zamestnancov odborov sociálnych vecí okresných úradov a krajských úradov o 300 zamestnancov s účinnosťou od 1. októbra 2002 v súvislosti s transformáciou systému štátnej sociálnej podpory  vrátane kapitálových výdavkov na vybudovanie informačného systému  podľa možností štátneho rozpočtu na rok 2002  

									T:  1. októbra 2002

B.2 v návrhu štátneho rozpočtu na rok 2003 zabezpečiť finančné prostriedky na riešenie personálneho a materiálno-technického dovybavenia odborov sociálnych vecí okresných úradov a krajských úradov pre celkom 948 zamestnancov v súvislosti s transfomáciou systému štátnej sociálnej podpory vrátane výdavkov na vybudovanie informačného systému vo výške 192 650 tis. Sk

									T: v súlade s prípravou
									    štátneho rozpočtu na
									    rok 2003
C.  u k l a d á
									
	ministrovi vnútra v spolupráci s ministrom práce, sociálnych vecí a rodiny a prednostami krajských úradov

C.1 spracovať analýzu stavu informačno-technologického a komunikačného zabezpečenia agend odborov sociálnych vecí na okresných úradoch a navrhnúť postup ďalšieho riešenia

									T: 30. jún 2001 

Vykonajú : ministerka financií 
minister vnútra
minister práce, sociálnych vecí a rodiny
		prednostovia krajských úradov